January 29, 2017
Responsable a panagipadamag, kiddaw ni Secretary Andanar
Kiniddaw ni Presidential Communications Secretary Martin Andanar kadagiti kameng ti media nga agbalinda koma a responsable ken patas iti panagipadamagda ken liklikanda koma dagiti makatikaw a paulo dagiti damag.
Inako ni Andanar, sigud a newsreader iti TV5, nga ammona nga agipabpablaak dagiti media outlet kadagiti makaguyugoy a paulo dagiti damag tapno maawisda ti imatang dagiti agbasbasa; iti kasta makaganarda, ngem ginutigotna dagitoy a siguraduenda koma a nalawag, pudno ken husto dagiti headline nangruna ita a saanen a basbasaen ti kaaduanna nga umili ti sibubukel nga istoria.
Kinuna ni Andanar nga awatentayo ti kinapudno a saanen a basbasaen dagiti tattao ti sibubukel nga istoria; a ti basbasaenda laengen ket dagiti abbaba a headline. Ita, kas responsable nga agiwarwarnak, kinuna ni Andanar, a masapul a makibagay koma met dagiti agiwarwarnak iti kababalin dagiti agbasbasa.
Inako ni Andanar a maladingitan a sumagmamano kadagiti headline ket dida iraman dagiti napapateg nga impormasion ketdi, yaw-awanda ti tao. Kunana a kontra kadagiti ‘bitin’ a headline. Kas pagarigan, no kuna ni Presidente Rodrigo Duterte nga agideklarar iti martial law, masapul a karaman koma ti rason nga isu ti saanen a pannakaatipa ti droga iti pagilian.
Impaganetget ni Andanar a saan a makirirriri kadagiti kameng ti media ngem impalagipna a no naynay dagiti irresponsable a panag-headline, mangparparnuay dagiti agiwarwarnak iti sakit ti nakem ken pannakatikaw kadagiti tattao.
Namallaag pay ni Andanar kadagiti Internet troll a kunana nga agiwarwaras kadagiti propaganda a mangdadael iti administrasion ni Presidente Duterte.
(Naipablaak iti Pebrero 6, 2017 a bilang.)
Inako ni Andanar, sigud a newsreader iti TV5, nga ammona nga agipabpablaak dagiti media outlet kadagiti makaguyugoy a paulo dagiti damag tapno maawisda ti imatang dagiti agbasbasa; iti kasta makaganarda, ngem ginutigotna dagitoy a siguraduenda koma a nalawag, pudno ken husto dagiti headline nangruna ita a saanen a basbasaen ti kaaduanna nga umili ti sibubukel nga istoria.
Kinuna ni Andanar nga awatentayo ti kinapudno a saanen a basbasaen dagiti tattao ti sibubukel nga istoria; a ti basbasaenda laengen ket dagiti abbaba a headline. Ita, kas responsable nga agiwarwarnak, kinuna ni Andanar, a masapul a makibagay koma met dagiti agiwarwarnak iti kababalin dagiti agbasbasa.
Inako ni Andanar a maladingitan a sumagmamano kadagiti headline ket dida iraman dagiti napapateg nga impormasion ketdi, yaw-awanda ti tao. Kunana a kontra kadagiti ‘bitin’ a headline. Kas pagarigan, no kuna ni Presidente Rodrigo Duterte nga agideklarar iti martial law, masapul a karaman koma ti rason nga isu ti saanen a pannakaatipa ti droga iti pagilian.
Impaganetget ni Andanar a saan a makirirriri kadagiti kameng ti media ngem impalagipna a no naynay dagiti irresponsable a panag-headline, mangparparnuay dagiti agiwarwarnak iti sakit ti nakem ken pannakatikaw kadagiti tattao.
Namallaag pay ni Andanar kadagiti Internet troll a kunana nga agiwarwaras kadagiti propaganda a mangdadael iti administrasion ni Presidente Duterte.
(Naipablaak iti Pebrero 6, 2017 a bilang.)
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn